open-index/open-wikipedia-markdown huggingface dataset:
Frank Geyer

**Frank Geyer** (født 28. juli 1853, død 4. oktober 1918) var en amerikansk detektiv fra Philadelphia i Pennsylvania. Han jobbet i det kjente Pinkerton National Detective Agency, og er blant annet kjent for å ha avslørt seriemorderen H.H. Holmes. Han skrev om denne etterforskningen av saken i boka *The Holmes-Pietzel Case*, som ble utgitt i 1896.

## Eksterne lenker
* archive.org - ''The Holmes-Pitezel Case''
Ettermiddagsbyger

**Ettermiddagsbyger** er byger med nedbør som regn, sludd, snø og/eller hagl om ettermiddagen, dvs. i tidsrommet kl. 13–18.

Over land dannes ofte lokale byger om ettermiddagen. Dette skyldes at solvarmen utover dagen gjør at bakken varmes opp – så også luften nærmest bakken, slik at denne begynner å stige (konveksjon). Dermed utvider den seg og avkjøles. Faller temperaturen under duggpunktet, dannes bittesmå vanndråper – noe vi observerer som en haugsky (Cumulus). På fine sommerdager går disse i oppløsning mot kveld, når soloppvarmingen blir svakere – uten å gi nedbør. Men fortsetter oppvarmingen nedenfra, og er luften tilstrekkelig ustabil (dvs. at temperaturen avtar raskt med høyden), kan haugskyen nå luftlag som er så kalde at det også dannes bittesmå iskrystaller. Denne blandingen av vanndråper og iskrystaller er en forutsetning for nedbør av betydning på våre bredder. På den måten blir haugskyen til en bygesky, Cumulonimbus.

I Norge forekommer ettermiddagsbyger vesentlig fra april (aprilvær) til september. Bygenes styrke og omfang varierer innen vide grenser, men de kraftigste bygene forekommer gjerne på varme sommerdager. I vinterhalvåret er soloppvarmingen som regel for svak til å gi slike byger. Foreløpig er lokale ettermiddagsbyger knapt mulig å varsle; meteorologene må nøye seg med å varsle «utrygt for lokale byger» e.l. Et forvarsel for en observatør på bakken er at haugskyene tårner seg opp (Cumulus congestus) utover dagen. Hvis slike skyer vokser opp under eller gjennom et lag av høyere skyer, kan bygene komme temmelig snart. Bygeskyene skiller seg fra haugskyene ved at de trevles opp i toppen, men dette kan være vanskelig å se hvis skyene ligger svært nær.

Ettermiddagsbyger dannes vesentlig over land. Sjøtemperaturen varierer lite i løpet av døgnet. Av og til kan gamle byger som har dannet seg over land om ettermiddagen drive utover sjøen om kvelden, og i noen tilfeller friskne til hvis vannet er varmt nok til å tilføre varme og fuktighet nedenfra.

Byger oppstår også i forbindelse med fronter, særlig kaldfronter – og tråg. Disse gir gjerne bygevær over et større område og kan passere når som helst på døgnet. Men av og til passerer en kaldfront om ettermiddagen, etter at varm og fuktig luft foran fronten er ytterligere oppvarmet av sola. Da kan bygene bli særlig intense. På midtre breddegrader – og også i Norge – forekommer kraftige tordenvær, haglskurer og tornadoer helst under slike forhold.
Knollmjødurt

**Knollmjødurt** (*Filipendula vulgaris*) er en plante i rosefamilien.

Den er flerårig urt med opprett stengel, og ligner slektningen mjødurt, men blir ikke så høy, maksimalt 50&nbsp;cm. Stilken er nesten bladløs, og de fleste bladene sitter i en rosett ved marka. Bladene er finnete med 8–25 par avlange, tannete småblad. Blomstene er kremgule, men purpur på undersiden og i knopp; de sitter i uregelmessige blomsterstander på enden av stengelen. Det er som regel 6 kronblad. Røttene har mørke knoller. Plantedeler som knuses dufter av metylsalisylat. Planten vokser på tørre bakker, gjerne på kalkgrunn.

Knollmjødurt finnes i Mellom- og Sør-Europa, Nord-Afrika, Sørvest-Asia og Vest-Sibir.I Norge vokser den på Østlandet fra Østfold og muligens Telemark nordover til Oslo-området og Ringerike. Funn ved Kristiansand, Levanger og enkelte andre steder kan skyldes spredning med grasfrø.

## Galleri

Filipendula vulgaris - inflorescence - Kulna.jpg|Blomsterstand
(MHNT) Filipendula vulgaris - Inflorescence2.jpg|Blomster
Filipendula vulgaris 'Dropwort' (Rosaceae) leaves.JPG|Blad
Filipendula vulgaris20100818 175.jpg|Avblomstret plante


## Referanser




## Eksterne lenker
*
Vai

**Vai** (også kalt **Vaåi** eller **Vae**) er ei elv i Vinje kommune i Telemark. Den renner nordover fra Langeidvatn til den munner ut i Moshylen i elva Kjela ved Haukeli. I fjellsiden ned mot Haukeli dannet elva tidligere Vadfoss, men denne har stort sett vært tørrlagt siden elva på 1950-tallet ble utbygd til kraftproduksjon i Haukeli kraftverk, som utnytter fallet fra Vatjønni til Kjela litt nedenfor Moshylen.

## Fotnoter



## Referanser
Erna Hamilton

**Erna Hamilton** (født *Simonsen* 2. oktober 1900 i København, død 29. juli 1996 samme sted) var en dansk grevinne, minister (ikke anerkjent) og legatstifter. 

Hamilton var datter av tømmerhandler og entreprenør Harald Simonsen (1873–1949) og Betty Nathalia Thorup (1877–1949). Hun vokste opp i *Lille Amalienborg* på Dag Hammarskjöilds Allé på Østerbro med en gullskje i munnen. Hun fikk ikke noen egentlig utdannelse, men foreldrene oppdro henne til representasjon og selskapelighet.  Hennes liv besto stort sett av fester, teaterpremièrer, store biler og elegant tøy. 

## Ekteskap
Hamilton ble gift fire ganger. Fra sin første mann, svenske James Douglas Hamilton som hun giftet seg med i 1919, fikk hun sitt etternavn samt grevinnetittelen. Hennes tredje mann, Erik Hermansen ble kort tid før sin død utnevnt til minister for Den dominikanske republikk. Senere ble hun selv oppfordret til å overta hvervet, hvilket det danske Udenrigsministeriet ikke ville godkjenne. Hun fortsatte allikevel med å kalle seg minister. Etter sin eneste sønns død, stiftet hun *Minister Erna Hamiltons Legat for Videnskab og Kunst*.

## Grande dame
Hamilton var en de av de siste, danske «store damer» –  en bon vivant som aldri hadde prøvet å lage mat selv, fordi hun alltid var invitert ut til selskaper og resepsjoner. I 1996 medvirket hun i journalisten Per Wennicks dokumentar *Grevinden på tredje*, hvoretter hun nærmest ble folkeeie. Hun hadde et årelangt vennskap med fotografen Varvara Hasselbalch, som også medvirker i programmet. Gjennom mange år bodde hun ved Strandvejen på Østerbro. 

## Referanser


## Eksterne lenker
*
Somerville College

**Somerville College** er et college ved University of Oxford. Det ble grunnlagt i 1879 under navnet *Somerville Hall*, etter matematikeren Mary Somerville. Det tok inn kvinnelige studenter, uten hensyn til religiøs tilhørighet, og var et av de to første kvinnecollegene ved Oxford. Kvinnecolleget Lady Margaret Hall åpnet samme år, med en anglikansk profil. Colleget har hatt sitt nåværende navn siden 1894. Det er siden 1992 åpent for både menn og kvinner.

## Eksterne lenker
*
Humleblomslekta

* amerikahumleblom (*G.&nbsp;macrophyllum*)
* berghumleblom (*G.&nbsp;montanum*)
* chilehumleblom (*G.&nbsp;quellyon*)
* enghumleblom (*G.&nbsp;rivale*)
* kratthumleblom (*G.&nbsp;urbanum*) 		
* russehumleblom (*G.&nbsp;aleppicum*)
* strihumleblom (*G.&nbsp;hispidum*)

**Humleblomslekta** (*Geum*) er ei slekt i rosefamilien.

De er flerårige, hårete urter med opprett stengel. Bladene er finnete. Blomstene har fem begerblad og fem kronblad, men mange pollenbærere og fruktblad. Frukten er en samling av små frø som enten spres med vinden eller hekter seg fast til pelsen på dyr.

Slekta er utbredt i de tempererte delene av den nordlige halvkule og Sør-Amerika. Det er omtrent 40 arter, men botanikerne har ulike oppfatninger av hvilke arter som hører til slekta. Potter et al. (2007) mener at *Acomastylis*, *Coluria*, *Novosieversia*, *Oncostylus*, *Orthurus*, *Taihangia* og *Waldstenia* må slås sammen med *Geum*. Potter opprettholder *Sieversia* som en gyldig slekt i motsetning til for eksempel *Flora Europaea*. Artsdatabanken regner *Waldstenia* som en egen slekt med norsk navn muregullslekta.

I Norge vokser enghumleblom og kratthumleblom naturlig, mens amerikahumleblom, chilehumleblom og russehumleblom finnes forvillet. Flere andre arter dyrkes i hager, som *Geum ×&nbsp;balcanum*, *Geum coccineum*, berghumleblom (*G. montanum*) og *Geum ×&nbsp;cultorum*. 

## Litteratur
* 
* 
* 
* 
* 
* 

## Eksterne lenker
*
Samariten Ambulans

**Samariten Ambulans AB** er et svensk selskap som beskjeftiger seg med ambulansekjøring.

Selskapet ble grunnlagt i sin nåværende form i 1992, og har siden 1993 hatt kontrakten for ambulansekjøring i Stockholms län. Samariten var pionerer med hensyn til å bemanne ambulansebilene med sykepleiere, hvilket senere er blitt et lovkrav i Sverige.

I 2008 vant selskapet en rekke ambulanseanbud i Danmark: Region Sjælland (dog eksklusiv Roskilde og Lejre kommuner). Samsø, Viborg og Århus i Region Midtjylland. Og i Region Hovedstaden opptaksområde "Bispebjerg" (Indre by, Nørrebro, Østerbro, Nordvest og Brønshøj-Husum). De avsluttet senere samtlige oppgaver.

## Eksterne lenker
*
Radiumhemmet

**Radiumhemmet** er Sveriges første onkologiske klinikk, grunnlagt i 1910 i en leilighet på Kungsholmen. Siden 1938 er Radiumhemmet en del av Karolinska universitetssjukhuset i Solna.

På Radiumhemmet bedrives klinisk cancerbehandling som omfatter all ikke-kirurgisk cancerbehandling, for eksempel strålebehandling og medisinering samt forebyggende og støttende arbeid.

Radiumhemmets historie er også historien om den tekniske utviklingen fra 1800-tallets første behandlingsapparater som arbeidet med røntgenstråling til dagens lineærakseleratorer. I hele perioden har Sverige også hatt en fremskutt stilling innen forskning og behandling med hjelp av ioniserende stråling for diagnostikk og terapi.
Alphen aan den Rijn

**Alphen aan den Rijn** er  en kommune i Nederland i provinsen Zuid-Holland.

## Referanser




## Eksterne lenker
* Kommunens nettside
Simeons kirke

**Simeons kirke** ligger på Sjællandsgade på Nørrebro i København, vis-à-vis Assistens Kirkegård.

I 1902 stillet kirkefondet en vandrekirke av metall til rådighet for den nydannede menighet. Den hadde tidligere tjent menigheten i Ryesgade, som i dette år fikk innviet første etappe av *Nazaret kirke*. I årene 1912–14 ble den nye kirke oppført av arkitekt Johannes Magdahl Nielsen, med høytidelig åpning 1. mars 1914 i nærvær av kong Christian X. Sognebarna hadde selv spart sammen til oppførelsen. 

## Kirkebygningen
Bygget er korsformet med røde sten på granittsokkel, ca. 31 m langt og bredt mens tårnet er 37 m høyt. Kirken er bygget sammen med *Sjællandsgade Badeanstalt*. I Søndre korsarm ligger kirkens menighetslokale. 

Innvendig er kirken hvitkalket med beiset treverk og krysshvelvinger i taket. Altertavlen, malt av arkitektens svoger Axel Hou, forestiller Jesus som velsigner Nørrebros innbyggere. I bakgrunnen ses bygninger og fabrikker fra den tid bildet ble malet. Balustraden rundt selve alterområdet består av 39 bronsesøyler. 

Kirken har et Starup orgel fra 1964 med 26 stemmer.

## Referanser


## Eksterne lenker
*
Rodríguez (Uruguay)

**Rodríguez** er en by i kommunen Villa Rodríguez i San José-departementet i det sørlige Uruguay. Byen har 2 604 innbyggere.

## Historie
Byen ble grunnlagt i 19. juli 1909.

## Befolkning
Rodríguez har 2 604 innbyggere *(beregning 2011)*.

Kilde:

## Transport
Ruta 45 forbinder Rodríguez med  Ruta 11 José Batlle y Ordóñez og .

## Referanser


## Eksterne lenker
* Kart over Rodríguez
Tansvatn

**Tansvatn** er en innsjø i Rauland i Vinje kommune i Telemark. Den ligger sørøst for Krossen og er skilt fra Lognvikvatn i øst gjennom det smale sundet Laupet. Innsjøen  har også tilløp fra Liåi, som kommer inn fra nord. Tansvatn har utløp gjennom Tansåi, som etter rundt en kilometer munner ut i Totak.

## Referanser
Glutra kraftverk

**Glutra kraftverk** er et vannkraftverk i Dalsbygda i Rauma kommune i Møre og Romsdal.

Det er et elvekraftverk som utnytter et fall på 34 meter i elven Glutra. Denne renner ut i Isfjorden

Installert effekt er 900 kW fra en francisturbin. Årsproduksjon er 3 GWh.

Kraftverket var eid av lokale gruneiere.

## Referanser


## Kilder
* 
* NVE vannkraftdatabase
* Lokal energiutredning Rauma Kommune 2009
4. etappe av Tour of Norway 2015

**4. etappe av [[Tour of Norway 2015]]** går fra Rjukan til Geilo lørdag 23. mai 2015 og er 168 km lang.

## Passeringstider
Passering ved gjennomsnittsfart på 38 km i timen.

## Resultater

## Trøyene

### Ledertrøye

### Poengtrøye

### Klatretrøye

### Ungdomstrøye

### Lagkonkurranse

## Referanser




## Eksterne lenker
* 
* LIVE: Slik triumferte Txurruka Logg fra Procycling.nos live-rapport fra 4. etappe
* Videopresentasjon, 4. etappe av Tour of Norway 2015 Tour of Norway (YouTube)
Henrik le Damoiseau av Burgund

**Henrik le Damoiseau av Burgund** (født ca. 1035, død 27. januar 1070/1074), fransk: *Henri de Bourgogne*, kalt *le Damoiseau*, «den galante», var den eldste overlevende sønnen og arvingen til hertug Robert I av Burgund og hans hustru Helie av Semur, og var sønnesønn av kong Robert II av Frankrike, således gjorde det ham til et medlem av huset Capet via dens gren i hertugdømmet Burgund.

Lite er kjent og hans liv og døde kort tid før sin far, således ble ikke den neste hertugen av Burgund. To av hans sønner etterfulgte hertugdømmet etter hans fars død, mens den tredje ble grev av Portugal via sitt ekteskap med Teresa, datter av kong Alfonso VI av León og Castilla, og dennes sønn ble den første konge av det uavhengige Portugal, Alfonso.

Navnet på Henriks hustru er ikke kjent, skjønt både Sibylla og Clémence har blitt foreslått. Basert utelukkende på onomatologi (navneforskning) har historikeren Szabolcs de Vajay foreslått at hun var datter av greve Berenguer Ramon I av Barcelona og dennes tredje hustru Guisle av Lluca. Om dette er riktig kunne Henrik ha blitt gift i Barcelona mens han var på korstog. Henriks hustru synes å ha dødd etter ham, på eller etter 6. juli 1074 og ble gravlagt Besançon, Sainte-Etienne. Dateringen for hans egen død er usikker, den 27. januar enten i 1070 eller 1074.

## Ekteskap og barn
Henrik og hans hustru ble foreldre til:

* Hugo, greve av Burgund (1057–1093)
* Odo, greve av Burgund (1058–1103)
* Robert, biskop av Langres (1059–1111)
* Helie, nonne (født 1061)
* Beatrice (født 1063), gift med Guy I, greve av Vignory
* Reginald, abbed av Saint-Pierre de Flavigny (1065–1092)
* Henrik av Burgund, greve av grevskapet Portugal (1066–1112), greve fra 1093 og far til Afonso Henriques, den første konge av Portugal

## Referanser
INS «Kolkata» (D63)

**INS «Kolkata» (D63)** er hovedskipet i Kolkata-klassen av jagere bevæpnet med styrte missiler (eng. *guided-missile destroyers*) i den indiske marinen. Det ble bygget ved Mazagon Dock Limited (MDL) i Mumbai, sjøsatt 30. mars 2006 og overlevert til marinen 10. juli 2014 etter fullførte sjøprøver. Skipet ble offisielt tatt i bruk 16. august 2014 ved en seremoni med Indias statsminister Narendra Modi til stede.

INS «Kolkata» og dets søsterskip er de største jagerne som har blitt bygget i India, og har som hovedoppgave å støtte og eskortere Indias voksende flåte av hangarskip, deriblant INS «Viraat», INS «Vikramaditya» og INS «Vikrant».

## Foto

## Referanser


## Eksterne lenker
* 
* Aegis Vessels of the World - Kolkata-class – spesifikasjoner og bilder 
* Overblikk over INS «Kolkata» – YouTube
* Fremvisning av våpen på INS «Kolkata» – YouTube
Tour of Norway 2015 ledertrøye

**Tour of Norway ledertrøye** er sammenlagtlista for etapperittet Tour of Norway 2015. 86 syklister fullførte rittet.

## Eksterne lenker
* 
* Resultatliste Ledertrøye
Slaget ved Nedao

**Slaget ved Nedao** var et slag utkjempet i Pannonia i 454 mellom hunere og deres tidligere vasaller, bestående av ulike germanske stammer. Nedao er antatt å ha vært et navn på en sideelv til elven Sava i sørøstlige Europa.

Etter at hunernes konge Attila døde i 453, hadde allierte styrkene til de undertrykte folkene under lederskapet til Ardarik, konge av gepidene, beseiret de huniske strykene til Ellak, sønn av Attila. Ellak hadde utkjempet en maktkamp mot sine brødre Ernak og Dengizik for overherredømmet etter Attilas død. Ellak ble selv drept i dette slaget.

## Kampen
I henhold til den gotiske historikeren Jordanes, som skrev på 500-tallet:

Jordanes hevdet at i slaget ved Nedao kjempet østgoterne mot hunerne, men det er avvist av en del moderne historikere som eksempelvis Herwig Wolfram eller Hyun Jin Kim. Sistnevnte mener at det er en forfalsket fortelling og at Valamir selv kjempet sammen med hunerne. Motsatt aksepterer J.R. Martindale og Franz Altheim at østgoterne var blant seierherrene ved Nedao. Andre, inkludert Otto Mänchen-Helfen, ikke tror de deltok i det hele tatt.

## Etterspill
Hunernes dominans over sentrale og østlige Europa ble brutt som følge av slaget. Det er vanskelig å rekonstruere den nøyaktige hendelsesforløpet, men ved tidlig på 460-tallet var hunerriket blitt endelig oppløst ved at gepidene, rugiene, herulene, sveberne og østgoterne hadde gjort seg uavhengige. og til sist ble romerske allierte, *[[foederati]]*. Hunerne, reorganisert under Dengizik, forflyttet seg mot øst hvor de angrep Østromerriket og ble avgjørende beseiret i 469. Etter dette opphørte hunerne å eksistere i europeisk historie.

## Referanser


## Litteratur
* Wolfram, Herwig (1990): ''History of the Goths'', overs. Thomas J. Dunlap., University of California Press, ISBN 0-520-06983-8.
Stefan Küng

**Stefan Küng** (født 16. november 1993 i Sanit Gallen) er en sveitsisk landeveissyklist som sykler for Tudor Pro Cycling Team.

## Meritter

### Landeveissykling

;2011
:Nasjonal Junior-mester på tempo
:Tour de Berne
:Etappeseier,  Tour du Pays de Vaud
;2013
:Nasjonal U23-mester på tempo
:Giro del Belvedere
;2014
:Europeisk U23-mester på tempo
:Europeisk U23-mester på landevei
:Sammenlagt og etappeseier, Normandie rundt
:Flèche Ardennaise
;2015
:Volta Limburg Classic
:Etappeseier, Romandie rundt
;2017
:Etappeseier, Romandie rundt
:Sveitsisk mester på tempo
:Etappeseier, BinckBank Tour (ITT)
;2018
:Etappeseier, Sveits rundt (ITT)
:Sveitsisk mester på tempo
:2. etappe, BinckBank Tour (ITT)
;2019
:3. etappe, Volta ao Algarve (ITT)
:2. etappe, Romandie rundt
:Sveitsisk mester på tempo
:Tour du Doubs
;2020
:Sveitsisk mester i landeveisritt
;2021
:Sammenlagt + 4. etappe (ITT), Volta a la Comunitat Valenciana
:1. etappe (ITT), Sveits rundt
:Sveitsisk mester på tempo
:Europamester på tempo
:Chrono des Nations
;2022
:Sammenlagt + 4. etappe (ITT), Tour du Poitou-Charentes
:Chrono des Nations
;2023
:5. etappe (ITT), Volta ao Algarve
:1. etappe (ITT), Sveits rundt

### Banesykling

;2013
:Europeisk U23-mester på langforfølgelse og individuell forfølgelse
:Bronse, Individuell forfølgelse, VM i banesykling
;2014
:Europeisk U23-mester på langforfølgelse og individuell forfølgelse
:Sølv, Individuell forfølgelse, VM i banesykling
;2015
:Verdensmester på individuell forfølgelse

## Referanser


## Eksterne lenker
* 
*
Enghumleblom

**Enghumleblom** (*Geum rivale*) er en plante i rosefamilien.

Den er flerårig, hårete urt som blir opptil 40&nbsp;cm høy. Stengelen er opprett med en nikkende topp. Stengelbladene er trekoblede, mens bladene ved basis er finnete med et stort endesmåblad. Blomstringstiden er mai–juli. Begerbladene er rødbrune, og kronbladene er først gulhvite før de blir blekt rosa med mørke årer. Av og til forekommer misdannede blomster med doble kronblad. Frukten er en samling frø med krok som hekter seg fast i dyr og mennesker. Den klokkeformete blomsten gjør at enghumleblom ikke kan forveksles med andre arter, men hybrider med kratthumleblom forekommer.

Enghumleblom vokser på fuktige steder, ofte i skygge. Arten er utbredt i hele Europa inkludert Island, men i middelhavsområdet må en opp i høyden for å finne den. Arten vokser også i Anatolia, Kaukasia, Vest-Sibir og Nord-Amerika. Den er vanlig i hele Norge og finnes opptil 1450 moh. på Hardangervidda.

## Galleri

Geum rivale clump.jpg|En gruppe planter
Geum rivale inval-boiron 80 04052008 2.jpg|Blomster
Geum rivale fruit.jpg|Frukt
Geum rivale with pseudopeloria.jpg|Misdannet blomst
Geum hybrid.jpg|Hybrid med kratthumleblom


## Litteratur
* 
* 

## Eksterne lenker
* 
*
Kongedømmet Toledo

**Kongedømmet Toledo** (spansk: *Reino de Toledo*) var et kongerike på Den iberiske halvøy som ble opprettet etter at Alfonso VI av León og Castilla erobret byen Toledo i 1085. Det fortsatte eksistere i navnet fram til 1833, da det offisielt ble underlagt Spania.

## Historie
I april 1065 beleiret emiren Al-Muqtadir fra Zaragoza byen Barbastro. Guvernøren, grev Ermengol II av Urgel, ble drept i et utfall, og noen få dager senere falt også byen for muslimene. De spanske og franske garnisonene ble lagt under sverdet, som det heter, det vil si de ble halshugget. Det ble også slutten på pave Alexander IIs korstog mot maurerne i Iberia.

På omtrent samme tid brøt Al-Muqtadir forbindelsene med Castilla, og Ferdinand I av León, *el Magno* («den store»), også greve av Castilla, ledet en straffeekspedisjon til Zaragoza, erobret Alquézar og dro deretter inn Valencia. Til tross for at emir Al-Mamun av Toledo betalte tributt til Castilla, ledet han en hær inn for å støtte sin svigersønn, emir Abd al-Malik. Al-Mamun kom deretter til å avsette Abd al-Malik og la Valencia inn under *taifa* Toledo. Ferdinand I ble livsfarlig syk og trakk seg fra slagmarken. Han døde i desember 1065 og hans rike ble delt mellom hans tre sønner: Sancho II i Castilla; Alfonso VI i León; og García II i Galicia.

I mai 1085, etter med dyktighet å ha klart å sette flere muslimske konger opp mot hverandre og beseiret en sammenslutning av *taifaer* (muslimske kongedømmer) fra Sevilla, Badajoz og Zaragoza, var Alfonso VI i stand til å gå inn i byen Toledo. Sistnevnte *taifa* ble underlagt Castilla og byen ble gjort til hovedstad i det forente kongedømme León og Castilla. Landområdene til det tidligere *taifa* forble stridsemne for langvarige kamp med muslimske naboer som varte fram til slaget ved Las Navas de Tolosa i 1212, og det samtidige herjingen og blodbadet av jødene i Toledo samme år.

Det tidligere muslimske Toledo ble et underrike av det kristne riket tilhørende kronen i Castilla, men hadde sitt eget hoff og herskere. Da landområdene ble mer ensartet ble det på 1700-tallet omtalt som «Nye Castilla», således skille det sørlige området av Castilla fra de nordlige som ble kalt for «Gamle Castilla». Det gamle kongedømmet Toledo ble oppløst i 1833, og dets land og besittelser ble delt opp og fordelt i flere provinser i det moderne Spania.

## Referanser
Juho Rankinen

**Juho Rankinen** (også kjent som **Juho Ranginen** og **Iso-Ranginen**, født 30. august 1851, død 3. august 1884) var en finsk salmedikter og forfatter. Han har med to salmer i *[[Norsk salmebok 2013]]*.

Rankinen kom fra Luohua, som ligger i Siikajoki kommune i Norra Österbotten og var en flitig skribent i lokalaviser i perioden 1845-1882. Han kritiserte læstadianismen skarpt til han plutselig skrev en artikkel datert 16. mars 1880, med navnet «Bekännelsen». I artikkelen forteller han om sin omvendelse, og fra dette tidspunktet skrev han flittig åndelige dikt og sanger.

I løpet av sitt korte liv publiserte han fem sanghefter:
* *Matka Siioniin* (Reise til Sion)
* *Kaksi Hengellistä Laulua* (To åndelige sanger): De unges salme og De troendes frihet i Kristus
* *Kuoleman Owella* (Ved dødens port), en sørgelig fortelling om en manns død
* *Hengellisiä Lauluja* (Åndelige sanger); Å få syndenes forlatelse og oppmodning til takksigelse
* *Jumalan lasten Matka-Lauluja I* (Guds barns reisesanger), med 18 sanger

## Litteratur
* Lepopaikka Suloinen, ISBN 952-5179-18-4
Kuøye

**Kuøye**, **koøye** eller **vindusventil** er et rundt eller ovalt mindre vindu i et fartøy. Både faste og åpningsbare varianter forekommer. 

For å hindre at vann trenger inn i fartøyet om glasset knuses, har kuøyer ofte en stormluke, en kraftig metalluke som låses fast med en skrueanordning.

Kuøyene lages runde for å redusere spenningskonsentrasjonene.

## Eksterne lenker
*
Gladstone-bag

**Gladstone-bag** er en liten håndkoffert bygd over en rigid ramme som kunne dele inn i to like seksjoner. Til forskjell fra andre kofferter er en gladstone-bag dypere i forhold til dens lengde. De er vanligvis av stivt lær og ofte beltet med nøkkelbånd. Bagene er oppkalt etter William Ewart Gladstone (1809–1898), som var britisk statsminister i flere omganger.

## Historie
Bagasje med håndtak ble først utviklet sent på 1800-tallet. Den første *Gladstone bag* ble tegnet og produsert av J.G. Beard i hans lærvareforretning i City of Westminster. Beard beundret Gladstone, og ønsket å bevare hans minne.

## Referanser
Luleå tekniska universitet

**Luleå tekniska universitet** (LTU) er et statlig svensk universitet som befinner seg på Porsön i byen Luleå i Norrbottens län. Det er Skandinavias nordligste tekniske universitet.

## Historie
Forgjengeren til LTU ble innviet 1. juli 1971 under navnet **Høgskoleenheten i Luleå**. Senere skiftet den navn til **Høgskolen i Luleå**; navnet **Luleå tekniske høgskole** ble også brukt. Høgskolen fikk full universitetsstatus 1. januar 1997 og skiftet da navn til det nåværende.

## Referanser


## Eksterne lenker
* Luleå tekniska universitet
Resolution Island (Canada)

**Resolution Island** er en av øyene i Det kanadiske polararkipelet i Nunavut. Øya ligger utenfor Baffinøyas sørøstre odde har et areal på 1 015 km².

På Resolution ble det i 1954 bygget en amerikansk radarstasjon (CFS Resolution Island). Den er en del av militærprogrammet Distant Early Warning (DEW). Basen ble forlatt i 1973 og overgitt til Canada året etter. Da stedet ble undersøkt mellom 1987 og 1990 ble det oppdaget polyklorerte bifenyler i marken, noe om antakelig skyldes utslipp av spill fra isolasjonsmateriale til radaranlegget. Også andre gifter har blitt oppdaget i bygninger og omkringliggende terreng: transformatorvæsker, kjølvann, asbest og tungmetaller. Man har  konstatert at nivået av PCB på Resolution er de høyeste blant de militærbaser som faller inn under *Indian and Northern Affairs Canadas* INACs jurisdiksjon.

I 1993 og 1994 ble det avsluttet en miljøutredning av området. Man oppførte deretter temporære barrierer for å forhindre at PCB fløt ut i vannet. Ytterligere undersøkelser ble foretatt og i 1907 tok INAC initiativt til saneringsarbeider med foretaket  Qikiqtaaluk (QC). En restaureringsplan ble opprettet sammen med *Environment Canada* og *Queen's University*. Under tiden har ulike tiltak blitt gjort for å sikre at giftene ikke skader mennesker eller miljø.

## Se også
* Hudsonbukta
* Cape Chidley
* Labradorstrømmen
INS «Kochi»

**INS «Kochi»** er det andre skipet i Kolkata-klassen av jagere bevæpnet med styrte missiler (eng. *guided-missile destroyers*) i den indiske marinen. Kjølstrekkingen fant sted ved Mazagon Dock Limited (MDL) i Mumbai 25. oktober 2005, og skipet ble første gang sjøsatt 18. september 2009. Skipet gjennomfører for tiden sjøprøver med marinen og er forventet å bli satt inn i aktiv tjeneste i midten av 2015.

INS «Kochi» og dets søsterskip er de største jagerne som har blitt bygget i India, og har som hovedoppgave å støtte og eskortere Indias voksende flåte av hangarskip, deriblant INS «Viraat», INS «Vikramaditya» og INS «Vikrant».

## Referanser


## Eksterne lenker
* Aegis Vessels of the World - Kolkata-class – spesifikasjoner og bilder 
* Sjøsettingen av INS «Kochi» – YouTube
MF Placebo

**Medisinerforeningen Placebo** er linjeforeningen for profesjonsstudiet i medisin ved Norges teknisk-naturvitenskapelige universitet (NTNU). Foreningen ble stiftet i 1976 under navnet “**Medisinerforeningen i Trondheim**” ved Det medisinske fakultet, og er åpen for alle medisinstudenter ved universitetet.

Foreningens arbeid går for det meste ut på å være en miljøskapende faktor på medisinstudiet. Dette gjøres ved å arrangere sosiale arrangementer, som blant annet fadderuker, idrettsturneringer, utflukter og fester. I tillegg til å skape og vedlikeholde et trivelig miljø på studiet, er foreningen også opptatt av å integrere medisinstudentene i det øvrige studentlivet i Trondheim.

## Foreningens navn
Ordet placebo er latin for «jeg vil behage», og betegner vanligvis narremedisin som ikke inneholder noe faktisk virkestoff. Effekten av slike midler, kalles en placeboeffekt.

## Se også

* Linjeforeninger ved NTNU

## Referanser


## Eksterne lenker
* 
* 
* Informasjon om profesjonsstudiet i medisin ved NTNU
Cæciliaforeningen (Fredrikstad)

**Cæciliaforeningen i Fredrikstad** ble stiftet i 1944 under navnet Oratoriekoret. Navneendringen fant sted i 1945. Stiftere var boktrykker Olaf Næsgaard, hans hustru Valborg Landgaard Næsgaard og domorganist Søren Gangfløt. Gangfløt dirigerte koret til 1986. Knut Nystedt hadde direksjonsoppdrag for koret i 1946 og 1948. Siden er det registrert kun spredt virksomhet, blant annet med Trond Dahlen som dirigent i 1989.

## Referanser
France-Soir

***France-Soir*** er en fransk avis som ble grunnlagt av folk fra den franske undergrunnsbevegelsen Défense de la France i november 1944 av Pierre Lazareff og omdøpt til *France Soir* etter annen verdenskrig. Avisens opplag vokste kraftig i 1950-årene, og den ble den mestselgende avis i Frankrike i 1961, da opplaget var på over én million. Deretter falt salget drastisk, og i 2005 var opplaget ca. 45.000.

## Betydelige bidragsytere
* Joseph Kessel
* Jean-Paul Sartre
* Jean-Pierre Thiollet

## Referanser


## Eksterne lenker
*
Cape Chidley

**Cape Chidley**, også stavet **Cape Chudleigh**, er et nes på østkysten av Killiniq Island i Canada. Cape Chidley ligger på grensen mellom provinsen Newfoundland og Labrador og territoriet Nunavut, der vannet i Davis Strait og Hudson Strait møtes. Det danner det nordligste punktet i Labrador-halvøya.

## Navnet
Det var den engelske oppdageren John Davis som ga neset navn den 1. august 1587; han oppkalte det etter sin venn og kollega John Chidley.

## Historikk
Dn 22. oktober 1943 landsatte den tyske ubåten med kjennetegnet U-537 mannskaper syd for Cape Chidley, som satte opp værstasjonen *Kurt* for innsamling av data om været.

Opprinnelig var Cape Chidley ment å være stedet hvor en langtrekkende radarstasjon, benevnt  "N-30." skulle plasseres. Den var tiltenkt å falle inn planene for Pinetree Line, en serie med radarstasjoner langs den 50. breddegrad. Forsyniger og materiell ble bragt inn med båt i løpet av 1951-52, men sent 1952 og tidlig i 1953 ble den forlagt til Resolution Island.

## Geografi
Noen ganger blir Cape Chidley feilaktig lokalisert på grensen mellom Quebec og Newfoundland og Labrador. Newfoundland, som var en separat britisk dominion da Canadas arktiske øyer delte grense med Killiniq Island og territoriet Labrador som omfattet hele det atlantiske nedbørsområdet til Labrador Peninsula og dets øyer.
Den nordlige og vestlige del av Killiniq Island som faller inn under Nunavuts  jurisdiksjon omfatter Ungava Bay og Hudson Strait. Cape Chidley er også det nordligste sted på *Northern Divide* som skiller Nordishavets nedbørsområde fra Atlanterhavets nedbørsområde. Enkelte kilder inkluderer Hudson Bay til Atlanterhavets nedbørsområde, selv om Northern Divide har lenge blitt etablert og plassert Hudson Bay til Nordishavets nedbørsområde.) Cape Chidley er den sydligste adkomst til Hudsonstredet, motsatt side av Resolution Island.

Den nærmeste bebyggelse til Cape Chidley er Port Burwell, Nunavut. Killiniq Island er adskilt fra Nord-Amerika ved det smale McLelanstredet.

## Referanser
Distant Early Warning Line

**Distant Early Warning Line**, også kalt **DEW Line** var det nordligste av tre nettverk av radarstasjoner i Arktis som var virksomme under den kalde krigen. De ble operert av USA, Canada, Grønland og Island. Det ble satt opp under den kalde krigen, i 1957, for å oppdage innkommende bombefly fra Sovjetunionen, og gi tidlig varsling om en mulig sjø- eller land-invasjon. Lenger mot sør ble radarnettverket Mid-Canada Line etablert ved 55°N. Tredje linje var Pinetree Line 49°N.

Nettverket ble satt i drift 1. juli 1957, og besto av seks hovedstasjoner, 23 tilleggstasjoner, og 28 mellomliggende stasjoner. Hver av hovedstasjonene var bemannet med 150 personer. Disse var Point Barrow og Barter Island i Alaska, Cape Parry og Cambridge Bay i District of Mackenzie, Canada, Hall Beach og Cape Dyer i District of Franklin, Canada. I 1962 ble nettverket utvidet med fire tilleggsstasjoner i Grønland og én stasjon i Island. Etterhvert som våpenkappløpet fortsatte, med utviklingen av ICBM og SLBM, ble kost-nytte-verdien av nettverket revurdert. De mellomliggende stasjonene ble avviklet i 1963. De fleste av tilleggstasjonene ble nedlagt over en periode fra 1989 til 1993. Hele nettverket ble erstattet av North Warning System (NWS) i 1993.

## Canadas suverenitet
DEW Line var det inntil da mest ambisiøse prosjektet som noen gang var utført i det kanadiske Arktis.

En lang historie med likegyldighet fra kanadiske regjeringer til sitt arktiske territorium hadde etterlatt nordområdene med lite infrastruktur, militær tilstedeværelse, industri eller fysisk kontroll. Den plutselige tilførslen av menn og materiale forårsaket av konstruksjonen og bemanningen av 63 radarinstallasjoner hadde potensial til å forstyrre bildet av kanadisk kontroll over det som i hovedsak var et ubevoktet «ingenmannsland». Canada manglet evnen til å betale for selve DEW Line, og kunne heller ikke avvise USAs anleggsforslag. De fokuserte på å opprettholde et inntrykk av kanadisk kontroll over prosjektet og over Arktis generelt. USA respekterte kanadisk suverenitet, og dette ble også avtalt i noteutvekslingen som etablerte linjen. Forestillingen om kanadisk suverenitet over regionen ble sterkt utviklet gjennom den nye fysiske tilstedeværelsen og statlige kontroll.

## Referanser
Yoshiaki Oshima

**Yoshiaki Oshima** (大島 良明, født 1952) er en japansk astronom og en profilert oppdager av asteroider. Til sammen har han oppdaget 61 asteroider.

Asteroiden 5592 Oshima er oppkalt etter han.

## Referanser
Norges skål! – Norske drikkeviser gjennom 200 år

***Norges skål! – Norske drikkeviser gjennom 200 år*** er et album av Sangselskabet Guldbergs Akademiske Kor og ble gitt ut i 1995.

## Sporliste

## Musikere

;1.-tenorer
*Øystein Aurlien
*Arne Pedersen
*Bjørn Haugland
*Cato E. Hellum
*Knut Løvdal
*Kjetil Myhren
*Eldar Sveinung dy
*Einar Årreberg
*Christian Aas

;2.-tenorer
*Are Berg
*Mats Hedsköld
*Erling Haakstad
*Morten Johansen
*Inge Jørgensen
*Helge Lorentzen
*Erik Magelssen
*Sjur Tveite
*Stein Mikael Storler
*Øystein Hov

;1.-basser
*Knut J. Andersen
*Kaare Bagøien
*Sindre-J. Bostad
*Tor Digranes
*Harald Dugstad
*Joe Ekgren
*Ole Henrik Eriksen
*Øystein Hanve
*Thor Krey Jacobsen
*Jan Olaussen
*Harald Siebeke

;2.-basser
*Jon K. Christiansen
*Sverre Hærem
*Jan Høyersten
*Jens H. Koefoed
*Arnbjørn Lærdal
*Jørn Bue Olsen
*Paul Osuldsen
*Yngve Torud
*Magne Ytterlid
*Rolf Wiggo Sandnes
*Dag Krokaa

...og alle disse under dirigent-ledelse av Lars Notto Birkeland.

## Kilder
* CD-platens innercover/omslag

## Eksterne lenker
* 
*
Yoshio Kushida

**Yoshiaki Oshima** (串田 嘉男, født 19. september 1957 i Hachioji, Tokyo) er en japansk astronom og en profilert oppdager av asteroider. Til sammen har han oppdaget 56 asteroider.

Han har også oppdaget kometen 144P/Kushida og var en medoppdager av kometen 147P/Kushida-Muramatsu.

## Eksterne lenker
* http://www.nayoro-star.jp/photo/tenmondai-houmon/kushida.html  (på japansk)
* https://web.archive.org/web/20140730060608/http://www.obusession.com/guest/guest058.htm
Nobuhiro Kawasato

**Nobuhiro Kawasato** (川里 信弘) er en japansk astronom og en profilert oppdager av asteroider. Til sammen har han oppdaget 105 asteroider. Av disse kan nevnes (9942) 1989 TM1, som ble oppdaget sammen med Tsutomu Hioki.

Asteroiden 4910 Kawasato er oppkalt etter han.

## Referanser
Tomimaru Okuni

**Tomimaru Okuni** (大国 富丸, født 1931) er en japansk astronom og en profilert oppdager av asteroider. Til sammen har han oppdaget 127 asteroider.

Asteroiden 7769 Okuni er oppkalt etter han.

## Referanser
Yoshikane Mizuno

**Yoshikane Mizuno** (水野 義兼, født 1954) er en japansk astronom og en profilert oppdager av asteroider. Til sammen har han oppdaget 52 asteroider.

Asteroiden 4541 Mizuno er oppkalt etter han.

## Referanser
Heterochelini

**Heterochelini** er en gruppe av biller som hører til familien oldenborrer og har larver som eter planterøtter.

## Utseende
Små, kraftige biller, kroppen oftest mer eller mindre tett kledt med lyse skjell. Gruppen utmerker seg særlig ved at bakbeina er kraftig forstørrede, lange og tykke, gjerne med pigger på lårene.

## Levevis
De voksne billene er dagaktive og finnes helst på blomster, der de eter pollen og nektar.

## Utbredelse
Gruppen er utbredt i Afrika, med de fleste slektene og artene i det sørlige Afrika, der de gjerne er kjent som "monkey beetles".

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Heterochelini 
******** Slekten *[[Bizanus]]* Péringuey, 1902 - 2 arter
******** Slekten *[[Coega]]* Péringuey, 1902 - én art   
******** Slekten *[[Diaplochelus]]* Burmeister, 1844 - 6 arter
******** Slekten *[[Dichelus]]* Lepeletier & Audinet-Serville, 1828- 30 arter         
******** Slekten *[[Dicranocnemus]]* Burmeister, 1844 - 15 arter 
******** Slekten *[[Goniaspidius]]* Burmeister, 1844 - 4 arter
******** Slekten *[[Gouna]]* Péringuey, 1902 - 4 arter 
******** Slekten *[[Gymnoloma]]* Burmeister, 1844 - 12 arter
******** Slekten *[[Heterochelus]]* Burmeister, 1844 - 176 arter
******** Slekten *[[Idutywa (biller)|Idutywa]]* Péringuey, 1902 - 2 arter
******** Slekten *[[Knysna (biller)|Knysna]]* Péringuey, 1902 - 4 arter
******** Slekten *[[Leptocnemis]]* Dombrow, 2001 - 7 arter. NB! Junior-homonym for *Leptocnemis* Selys, 1886, bør bytte navn.
******** Slekten *[[Mitrophorus]]* Burmeister, 1844 - 4 arter
******** Slekten *[[Monochelus]]* Berthold, 1827 - 37 arter
******** Slekten *[[Nanniscus]]* Burmeister, 1844 - én art
******** Slekten *[[Omocnemus]]* Schein, 1958 - 2 arter
******** Slekten *[[Omocrates]]* Mulsant & Rey, 1854 - 24 arter
******** Slekten *[[Outeniqua (biller)|Outeniqua]]* Péringuey, 1902 - 3 arter
******** Slekten *[[Platychelus]]* Burmeister, 1844 - 41 arter   
******** Slekten *[[Pseudoheterochelus]]* Schein, 1959 - én art  
******** Slekten *[[Pseudouteniqua]]* Schein, 1959 - én art      
******** Slekten *[[Scelidothrix]]* Dombrow, 2001 - 2 arter              
******** Slekten *[[Stigmatoplia]]* Dombrow, 2001 - 2 arter
******** Slekten *[[Thabina]]* Péringuey, 1902 - én art

## Kilder
* Oversikt over artene

## Eksterne lenker
* 
*
Grefsen Idrettslag

**Grefsen Idrettslag** (stiftet 23. mars 1918) er et norsk idrettslag fra Oslo. Idrettslaget driver kun med alpint, men har tidligere drevet flere andre idretter og er blant annet norgesmester i håndball for kvinner seks ganger. Grefsen Idrettslag var 1. januar 2015 registrert med 22 medlemmer, hvorav seks aktive utøvere.

## Historie
Grefsen Idrettsforening ble etablert på Grefsen i 1918. De to klubbene Disen Idrettsforening og Storo Idrettsforening gikk i 1921 sammen og dannet Disen Ski- og Fotballklub. Grefsen IF og Disen SFK slo seg sammen i 1925. Sammenslutningen tok navnet Grefsen & Disen IF, som senere ble endret til Grefsen IL. Idrettslaget lå nede i flere år fra tidlig på 2000-tallet, men ble startet opp igjen i 2013.

Grefsen IL ble norgesmester i håndball for kvinner i 1946, 1947, 1948, 1951 og 1957 (utendørs), samt i 1961 (innendørs).

Idrettslagets mest kjente utøver gjennom tidene er Laila Schou Nilsen, som ble medlem i åtteårsalderen. Hun representerte Grefsen i alpint hvor hun blant annet tok bronse under OL i Garmisch-Partenkirchen i 1936. Hun var også med på fire av klubbens norgesmesterlag i håndball.

## Referanser
Anisonychini

* 

**Anisonychini** er en gruppe av biller som hører til familien skarabider (Scarabaeidae).

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Utbredelse
Gruppen er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Anisonychini
******* Slekten *[[Anisonyx]]* Latreille, 1807- 29 arter             
******* Slekten *[[Chasme]]* Audinet-Serville, 1825 - 3 arter, sørlige Afrika
******* Slekten *[[Inanda]]* Péringuey, 1902 - 7 arter
******* Slekten *[[Khoina]]* Péringuey, 1902 - 4 arter
******* Slekten *[[Korisaba]]* Péringuey, 1902 - én art
******* Slekten *[[Lepitrichula]]* Schein, 1959 - 4 arter
******* Slekten *[[Lepithrix]]* Lepeletier & Audinet-Serville, 1828 - 28 arter
******* Slekten *[[Peritrichia]]* Burmeister, 1844 - 52 arter

## Eksterne lenker
*
Tour of Norway 2015 poengtrøye

**Tour of Norways poengtrøye** deles ut til den syklist under Tour of Norway 2015 som samler flest poeng på innlagte spurter og ved målgang.

## Eksterne lenker
* 
* Offisiell resultatside
Pachycnemini

* 

**Pachycnemini** er en gruppe av biller som hører til familien skarabider (Scarabaeidae).

## Utseende
Små til middelsstore, kraftige oldenborrer. Bakbeina er svært kraftige, særlig hos hannene.

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Pachycnemini 
******* Slekten *[[Denticnema]]* Schein, 1959 - 9 arter
******* Slekten *[[Eriesthis]]* Dejean, 1833 - 22 arter
******* Slekten *[[Hoplocnemis]]* Harold, 1869 - 17 arter
******* Slekten *[[Pachycnema]]* Lepeletier & Audinet-Serville, 1828 - 32 arter
******* Slekten *[[Pachycnemida]]* Péringuey, 1902 - én art
******* Slekten *[[Pareriesthis]]* Moser, 1919 - 5 arter
******* Slekten *[[Stenocnema]]* Burmeister, 1844 - 2 arter

## Eksterne lenker
*
Randa

**Randa** er et kvinnenavn som hovedsakelig brukes i arabisk språk.

## Etymologi
*Randa* har flere opprinnelser. Det er:
*et arabisk navn (arabisk: ) som betyr «duftende tre».
*en kortform av *[[Miranda (navn)|Miranda]]*, dannet av latinske *mirandus*, «beundringsverdig, nydelig».
*en variant av *[[Randi]]*, som har opprinnelse i norrøne *Ragnfríðr*, dannet av *regin*, «råd», og *fríðr*, «vakker».
*en tysk kortform av navn basert på navneleddet *rant*, «rand, skjoldkant».

## Utbredelse
*Randa* er kjent brukt i Norge fra 1880. I Sverige var navnet mest brukt i 1980- og 1990-årene. I 2014 forbød innenriksdepartementet i Saudi-Arabia å gi nyfødte navnet *Randa*.

*Randa* er i dag mye brukt i flere land i Midtøsten og Nord-Afrika.

|}

## Kjente personer med navnet
Personene i listen er ordnet kronologisk etter fødselsår.
* Randa Habib (f. 1958), jordansk journalist og forfatter
* Randa Ayoubi (f. 1966), jordansk forretningskvinne og grunnlegger av Rubicon Group Holding
* Randa Jarrar (f. 1978), amerikansk forfatter
* Randa Abdel-Fattah (f. 1979), australsk forfatter
* Randa Markos (f. 1985), irakisk-amerikansk kampsportsutøver

## Referanser


## Eksterne lenker
Port Burwell (Nunavut)

**Port Burwell** er en havn på det vestlige Killiniq Island, formet som en arm av Ungava Bay ved munningen av Hudsonstredet. Tidligere lå den innen Labrador, og så Nordvestterritoriene. Den ligger nå innenfor Nunavuts grenser. Cape Chidley ligger 40 km mot nordøst. 

## Historie

En meteorologsk stasjon ble opprettet i Port Burwell under en ekspedisjon i 1884 ledet Kommandør Andrew R. Gordon R.N., en pensjonert marineoffiser og assisterende direktør for meteorologitjenesten i Canada (Dominion Meteorological Service). Gordon gav stedet navn for å ære ekspedisjonens meteorologiske observatør, Herbert M. Burwell fra London, Ontario. Burwell fikk ansvaret for stasjonen til den stengte i 1886.

Gordon returnerte til Port Burwell med en ekspedisjon fra Hudson Bay Company (HBC) i 1885 ombord skuta «Alert». Brødremenigheten opprettet i 1904 en misjon- og handelspost i det nordlige hjørnet av havnen. Tolv år seneren flyttet HBC en av sine handelsposter til havnen.

På 1920-tallet etaberte canadas ridende politi en politipost i Port Burwell. Royal Canadian Corps of Signals (RCCS) bygde en radiostasjon og kystvakten anla en base.

Bosetning vokste rundt havnen. I 1978, ble alle beboere flyttet fra det dype havneområdet til vertskommunen Nunavik.

## Referanser


## Eksterne lenker
* Photo, 1925, view inland from HBC post at Port Burwell, Labrador, NL
Aram

**Aram** er et armensk og kurdisk mannsnavn.

## Etymologi
Armenske *Aram* (armensk: Արամ) betyr «fortreffelighet». *Aram* betyr «rolig» på kurdisk.

## Utbredelse
I 2014 forbød innenriksdepartementet i Saudi-Arabia å gi nyfødte navnet *Aram*.

*Aram* er i dag et vanlig navn i Armenia. Det er også nokså vanlig i land med stor kurdisk befolkning, som Irak og Iran.

|}

## Kjente personer med navnet
Personene i listen er ordnet kronologisk etter fødselsår.
*Aram Khatsjaturjan (1903&ndash;1978), armensk komponist og dirigent
*Aram Saroyan (født 1943), amerikansk forfatter
*Aram Bartholl (født 1972), tysk kunstner
*Aram Bedrosian (født 1977), amerikansk musiker
*Aram Khalili (født 1989), iransk-norsk fotballspiller
*Aram Sinnreich, amerikansk professor

## Annen bruk av navnet
Aram er brukt flere steder i Bibelen, både som personnavn og stedsnavn.

## Referanser


## Eksterne lenker
Pinetree Line

**Pinetree Line** var en serie med radarstasjoner tvers over de nordlige Forente stater og det sydlige Canada som i store trekk gikk langs den 50. bredegrad sammen med andre stasjoner langs atlanterhavskysten og stillehavskysten. Pinetree Line ble operert av NORAD (etter at det ble dannet). Over halvparten ble bemannet av personell fra United States Air Force  og resten fra Royal Canadian Air Force. Radarstasjonene var det første samordnede system for tidlig oppsporing av et mulig bombeangrep fra Sovjetsamveldet mot Nord-Amerika, men før den tidlige radarteknologi fra 1950-tallet ble utdatert og systemet var i full drift.

## Historie
Planer for det som skulle bli Pinetree Line kom så tidlig som i 1946 innen *Permanent Joint Board on Defence* (PJBD), en felles amerikansk-canadisk organisasjon. Likevel, kostnadene ved drift av et slikt system i etterkrigstiden var før høye. I stedet konsentrerte Canada seg om områdene rundt Ontario og Quebec, mens USA satte opp stasjoner i Midtvesten og langs Østkysten.

## Radarstasjoner
Amaladera

* 

***Amaladera*** er en slekt av biller som hører til familien skarabider (Scarabaeidae).

## Utseende
Middelsstore, kraftige, kullsvarte oldenborrer. Slekten skiller seg fra de fleste andre Sericinae ved sin kraftige kroppsbygning (kan minne om små tordivler) og mørke farge. Oversiden er hvelvet og kraftig punktert, med spredte, oppstående hår.

## Levevis
Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

## Utbredelse
Slekten er utbredt i den palearktiske sone. I Europa forekommer den bare i Spania, de tre andre artene lever i Sentral-Asia østover til Mongolia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien småoldenborrer (Sericinae) Hope, 1837
****** Stammen Sericini
******* Understammen Sericina
******** Slekten *Amaladera* Reitter, 1896 – i Europa:
********* *[[Amaladera cobosi]]* Baraud, 1964
********* *[[Amaladera espagnoli]]* Baraud, 1964
********* *[[Amaladera longipennis]]* Verdu, Mico & Galante, 1997
******** Øvrige arter:
********* *[[Amaladera caspica]]* (Faldermann, 1836)
********* *[[Amaladera euphorbiae]]* (Burmeister, 1855)
********* *[[Amaladera lukjanovitschi]]* Medvedev, 1966

## Kilder
* Fauna Europaea Web Service Version 2.6.2 (2013) Utbredelsesdatabase over europeiske dyr 

## Eksterne lenker
* 
* Bilde av ''Amaladera cobosi''
* Bilde av ''Amaladera longipennis''